Wikipédia-vita:CEE Tavasz 2020

message: Vannak a :meta:Wikimedia CEE Spring 2020/Article Lists oldalon olyan linkek,  amik üres oldalra mutatnak, ahol egy táblázatnak kellene lennie az ajánlott cikk-témákkal. 
Nem kattintottam mindet végig, de ezek a linkek üresek:
* Erzya
* Tatarstan
* Lithuania
misibacsi*üzenet 2020. március 20., 09:53 (CET)
replies: text: :Azért üresek, mert az adott közösség még nem töltötte fel őket. Ezt nem mi csináljuk, nem a magyar szervezők feladata a metán feltölteni az összes ország/terület ajánlott cikkbázisát, minden közösség a sajátját tölti fel (a magyar is folyamatban van még) Xia  Üzenő  2020. március 20., 10:14 (CET)
Értem. Azt hittem, ezek hibásak, azért jeleztem itt. misibacsi*üzenet 2020. március 20., 10:21 (CET)
thread_title:  Link 

message: Akkor bővíteni csak az előzetes listából lehet? – Hollófernyiges vita 2020. március 20., 14:25 (CET)
replies: text: dehogy is, bármit lehet bővíteni, ami témába vágó :) És bármiről lehet szócikket írni, ami ezekkel az államokkal, kultúrákkal, nyelvekkel kapcsolatos. Xia  Üzenő  2020. március 20., 18:38 (CET)
thread_title:  Bővítés 

message: A lap szerint „A nemzetközi szócikkíró versenyt 2020. március 21. 0 óra 00 perc és május 31. 23 óra 59 perc között tartjuk” – ez milyen időzónát jelent? UTC? Közép-európai? Kelet-európai? Ezt jó lenne tisztázni, mielőtt a végén vita lesz belőle, hogy a magyar idő szerint június elsején hajnali fél kettőkor (UTC: május 31., 23:30) beküldött cikk ér-e. – Tacsipacsi vita 2020. március 21., 21:54 (CET)
replies: text: :Természetesen magyar időre vonatkozik, ahogy eddig mindig. Tavaly sem volt kiírva az időzóna, egyébként. Xia  Üzenő  2020. március 21., 21:56 (CET)
replies: text: ::Nekem egyáltalán nem egyértelmű, hogy egy nemzetközi verseny magyar idő szerint zajlik. A nemzetközi versenyek időtartamát általában UTC-ben szokták megadni, hiszen az az, ami bár szinte senkinek az otthoni zónaidejével nem egyezik meg, legalább mindenki tud hozzá viszonyítani. Ez a verseny persze más, hiszen egy elsősorban közép-kelet-európaiak a résztvevői, de még a verseny által lefedett területen is elég sok időzóna van a budapesti UTC+2-től az almati UTC+6-ig, hogy Kelet-Szibériát ne is számoljuk. Baj, ha feltüntetem az időzónát? – Tacsipacsi vita 2020. március 21., 23:20 (CET)
replies: text: ::::Én nem tudom, abban mi lenne a logika, ha egy magyar Wikipédián zajló versenynek UTC szerint lenne az ideje, akkor konvertálgathatná mindenki magának magyar időre, nem? Miért kell minden túlbonyolítani? Felőlem írd oda, hogy CET, ez nem változtat semmin. Minden wikipédia maga bonyolítja a versenyét, nem kell UTC szerinti percre pontosan jelenteni a nemzetközi szervezőknek, annál is inkább mert az értékelést sem ők végzik, hanem mi. Oda csak egy globális statisztika fog felkerülni, semmi egyéb. Xia  Üzenő  2020. március 22., 10:44 (CET)
A pontosságra én is kényes vagyok, de a szövegkörnyezet alapján nekem egyértelmű volt, hogy a kiírás  a magyar WP magyar nyelvű szerkesztőinek szól (lakhat ilyen szerkesztő máshol, de az időzóna burkolt értelemben Mo. időzónája). Abban igazad van, hogy lehetne egzaktul megadni az időt. Azt javaslom, hogy ennek szövege "magyar idő szerint..." legyen és zárójelben meg lehet adni: "UTC". misibacsi*üzenet 2020. március 22., 07:03 (CET)
Beírtam a „magyar idő”-t. Az UTC-t nem tartom szükségesnek, hiszen a magyar időnek már teljesen egyértelműnek kell lennie minden magyarul beszélőnek, ráadásul egyébként a magyar idő a verseny kezdetén az UTC+1, a végén viszont (egészen pontosan jövő vasárnaptól) UTC+2, így eléggé nyakatekert lenne a feltüntetése. – Tacsipacsi vita 2020. március 22., 20:02 (CET)
thread_title:  Időzóna 

message: Sziasztok! Lesznek/vannak idén is? Gerry89 vita 2020. március 21., 22:02 (CET)
replies: text: :Kifejtenéd, hogy milyen sablonokra gondolsz? Xia  Üzenő  2020. március 21., 23:09 (CET)
replies: text: :: Arra gondoltam, amivel jelzi a szócikk írója, hogy ő hozta létre/bővítette, milyen témakörben és a verseny keretêben tette ezt. Gerry89 vita 2020. március 22., 07:48 (CET)
replies: text: :::Ja, persze lesznek ilyenek, folyamatban. Xia  Üzenő  2020. március 22., 10:41 (CET)
replies: text: :::: megelőzött, köszönet neki. A Sablon:CEE Tavasz 2020 címen találod. Xia  Üzenő  2020. március 22., 10:57 (CET)
 Köszönöm a választ és a gyors cselekvést. – Gerry89 vita 2020. március 22., 11:34 (CET)
thread_title:  Sablonok 

message: A link a Czech Republic végű lapra mutat, az oldalt pedig Czechia néven írták meg. Nézzetek rá, javítsátok, ha ti is így látjátok. Ksanyi vita 2020. március 28., 19:04 (CET)
replies: text: :Köszi, hogy szóltál, javítottam. Xia  Üzenő  2020. március 28., 19:54 (CET)
thread_title:  Cseh zászló 

message: A nemzetközi statisztikai oldalon szerepel Republic of Srpska, azaz a Boszniai Szerb Köztársaság is. Ajánló cikk listája is van. Ezért felvettem a verseny főoldalára is. - Csurla vita 2020. április 16., 21:34 (CEST)
replies: text: Köszi! Xia  Üzenő  2020. április 16., 21:47 (CEST)
thread_title:  Boszniai Szerb Köztársaság – Republika Srpska 

message: Sziasztok!
Megkeresett egy azerbajdzsáni wikipédista, hogy szeretne küldeni Azerbajdzsánról egy bővebb listát. Azt szeretné, ha belevennénk a CEE Tavasz szócikkei közé ezeket is, ő pedig készít egy jó kis videót az azerbajdzsáni és a magyar wikipédisták együttműködéséről, mint pl. ez. Én nem látok problémát azzal, hogy bővítjük a lenti cikkekkel a CEE Tavasz kiírása által már ajánlott cikkeket, úgyhogy megosztom a listát:
* :en:Gobustan Rock Art
* :en:Maiden Tower (Baku)
* :en:Palace of Shaki Khans
* :en:Palace of the Shirvanshahs
* :en:Ateshgah of Baku
* :en:Mud volcanoes in Azerbaijan
* :en:Azerbaijan Carpet Museum
* :en:Zeynalabdin Taghiyev
* :en:Independence Day (Azerbaijan)
* :en:Republic Day (Azerbaijan)
* :en:Azerbaijani ballet
* :en:Azerbaijani language
* :en:Leyli and Majnun (opera)
* :en:Leyli and Majnun (ballet)
* :en:Constitution_of_Azerbaijan
* :en:Rashid Behbudov
* :en:Yanar Dag
Samat üzenetrögzítő 2020. április 27., 22:43 (CEST)
thread_title:  Azerbajdzsáni lista 

message: Sziasztok! A táblázatban 779 a nevezett szócikkek száma, míg a statisztikában a huwiki sorában 802 van feljegyezve. Lehet, hogy vannak kallódó szócikkeink? Gerry89 vita 2020. június 1., 07:33 (CEST)
replies: text: Nem, szerintem arról van szó, hogy a táblázat az országok alapján számol és összesít és vannak olyan szócikkeink, amelyek több országhoz is kapcsolódnak, ezért többször szerepelnek a táblázatban. Xia  Üzenő  2020. június 1., 09:45 (CEST)
replies: text: :: Akkor 45-tel kellene többnek lennie, nem hárommal. Hkoala  2020. június 1., 09:51 (CEST)
replies: text: :::Honnan jött ez a 45? 802-779 egyébként 23 :) Xia  Üzenő  2020. június 1., 10:02 (CEST)
replies: text: ::::Végigszámoltam a dupla (tripla) országokat a listában; persze lehet, hogy a cikkek vitalapján nincs mindegyik jelölve. A huszonháromból pedig lemaradt a huszon :-) Hkoala  2020. június 1., 11:43 (CEST)
 Még annyit hadd kérdezzek meg, idén volt akkor ez a pontozós rendszer, meg most akkor lesz szavazás is ettől független? – Gerry89 vita 2020. június 1., 10:42 (CEST)

text: A kiírásban ez is szerepel: „Közönségszavazás: az eddigi évek gyakorlata szerint mindenki szavazhat a neki legjobban tetsző cikkre.” – Jávori István Itt a vita 2020. június 1., 10:45 (CEST)
replies: text: :Igen, lesz pontozás és közönségszavazás is. Xia  Üzenő  2020. június 1., 11:29 (CEST)
thread_title:  Szócikkek száma 

message: Köszönöm a szervezést és a lebonyolítást, na meg a díjakat! :) – Gerry89 vita 2020. július 14., 18:07 (CEST)
Ui: Lesznek idén is csűrcsillagok? :D – Gerry89 vita 2020. július 14., 19:39 (CEST)
replies: text: Minden lesz, mint a vásárban  Xia  Üzenő  2020. július 14., 22:24 (CEST)
Sziasztok, most tudtam meg, hogy 10. helyezett lettem, és hogy ezért 1000 Ft jár. Örülök az értékelésnek, de az összeget nem szeretném és nem is fogom átvenni. Nem tudom, elég-e ezt itt így bejelentenem, vagy ha nem, hol/kinek kell. – Vadaro vita 2020. július 16., 09:24 (CEST)

text: sajnálom, hogy nem szeretnéd átvenni. Nem lesz személyes átadó, emailben fogjuk valószínűleg kiküldeni, ha esetleg ez lenne az oka. Xia  Üzenő  2020. július 16., 09:44 (CEST)

text: Nem, nem ez az oka, hanem az én különcségem. Magát a versenyzést és a díjazást nem szeretem, különösen ha a díj pénz. Eredetileg nem olvastam el a pályázati kiírást, ezért elnézést. Kérlek, fogadd/fogadjátok el a kérésem. – Vadaro vita 2020. július 16., 10:00 (CEST)
Köszönöm a szervezést! – Csurla vita 2020. július 20., 22:14 (CEST)
thread_title:  Szervezés, eredményhirdetés, díjazás 

message: Köszönettel megkaptam a nyereményemet, de innentől nagyon kérem, hogy ne legyen sértődés, pusztán jelzek valamit, mert egyszerűen nem is értem, ki gondolhatta azt, hogy ez jó ötlet. Bőven lehetséges, hogy messzemenően szubjektív, amit előadok, és csak engem frusztrál ez a helyzet a díjazottak közül. Nem először nyertem a Wikipédia háziversenyén, és eddig mindig nagy örömet okozott a kapott utalvány elherdálása. Hála égnek nem vagyok anyagilag rászorulva, de könyvek között böngészni és könyveket vásárolni mindig öröm. Mentem a bookline.hu-ra a kuponommal, és rendeltem könyvet, könyvet, könyvet. Az események valahogy logikusan egymásba szervültek: az ember könyvekkel van körbevéve egy életen át, jó eséllyel ez nagy szerepet is játszik abban, hogy a Wikipédián kötött ki, a szócikkek írása közben felhasználja a meglévő könyveit, új könyveket vesz, amelyeket jó eséllyel forrásul használ további szócikkekhez, netán éppen azért vesz új könyveket, hogy jobbak legyenek azok a szócikkek, aztán amikor nyer egy ilyen versenyen, ismét csak könyvekbe fordítja a nyereményét, és megy tovább az egész elölről. Valahogy számomra ez így szimbiotikus, jó a wikipédistának, és jó a Wikipédiának. És logikus is, mi a frászkarikát kaphatna a wikipédista, mint könyvutalványt? De komolyan.
Szóval megkaptam emailen már korábban a vásárlási utalványt, amelyet ma munka után vettem elő nagy izgalommal. A kupont a mall.hu oldalon használhatjuk fel, amiről eddig én nem hallottam, de mint kiderült számomra, ez egyfajta online piactér, leginkább elektronikai, háztartási, ruházati dolgokkal, de limitált, viszont nem olcsó kínálattal. Elementáris csalódással konstatáltam, hogy könyvet például egyáltalán, de egyáltalán nem lehet rendelni az oldalon. Aki például régebben nyert 5 ezer forintot, kis szerencsével két könyvet is rendelhetett a kuponjával, itt most választhat a két csomag Linteo babatörlőkendő vagy a palacsintasütő között ugyanazért az 5 ezer forintos kuponjáért, sajnos a plüssmaci vagy egy megveszekedett fejhallgató már nem fér bele a keretbe. Vagy majdnem meg tudja venni egy új billentyűzet kétharmadát (mert miért ne akarhatna a Wikipédista új billentyűzetet?).
Ha nekem palacsintasütő, fejhallgató, billentyűzet vagy plüssmaci kell, meg fogom venni a jövőben is akkor, amikor megszületik rájuk az igény, és vélhetően olcsóbban is, mint amiket itt látok. Ezt a kupont egyszerűen képtelen vagyok felhasználni. Csak azért, mert van egy kuponom, nem tudok kényszerűen sem úgy dönteni, hogy akkor veszek egy tésztaszűrőt meg három törölközőt, csak mert történetesen van kuponom. Húsz percet töltöttem a mall.hu-n, akármire néztem, nincs rá szükségem. (Könyvutalvány esetében ugyanez nem fordulhat elő.)
Ha valakinek szüksége van a vásárlási utalványomra, nyugodtan keressen fel emailen, és átadom neki. Ez se nem ciki, se nem semmi, ráadásul több értelme van, minthogy rám rohad elköltetlenül. Pasztilla 2020. augusztus 31., 20:57 (CEST)
replies: text: tud erre érdemben válaszolni, de úgy emlékszem, hogy az utalványvásárlásnál az volt mindig a gond, hogy sajnos a legtöbb szolgáltató nem állít ki áfás számlát ajándékutalványról, ezért az egyesület ezt nem tudja elkönyvelni. Emlékszem, hogy valamelyik verseny kapcsán leveleztem több online szolgáltatóval is és mindegyik azt válaszolta, hogy nem adnak áfás számlát utalványról. Egyedül a mall.hu válaszolta, hogy ők igen. Ha meg lehetne oldani másképpen, mi is a könyvutalványt preferálnánk. Ha tudsz olyan szolgáltatót, aki áfás számlára is ad online ajándékutalványt, szerintem mind örülni fogunk neki, de addig.... Xia  Üzenő  2020. augusztus 31., 22:17 (CEST)
replies: text: :Az áfás számla dolgot sajnos nem tudom. Pasztilla 2020. szeptember 1., 09:04 (CEST)
thread_title:  Nyereményünk, a vásárlási utalvány, avagy Mire költi el gondolatban a wikipédista már előre a nyereményét?